Keturvalakiai
Keturvalakiai – miestelis Vilkaviškio rajono savivaldybėje, 12 km į vakarus nuo Marijampolės, prie kelių  2609  Marijampolė–Balsupiai ,  5116  Gižai–Keturvalakiai  ir  5122  Ožkabaliai–Turgalaukis–Liudvinavas . Seniūnijos ir seniūnaitijos centras. Stovi Keturvalakių Švč. Mergelės Marijos Gimimo bažnyčia, Keturvalakių koplyčia, Keturvalakių mokykla-daugiafunkcis centras, veikia biblioteka, paštas (LT-70017), kultūros namai, J. Norbuto kaimo turizmo sodyba, ant Rausvės upelio sudarytas Balsupių tvenkinys. Miestelis stačiakampio plano. Svarbiausi statiniai: Medinė Keturvalakių Švč. Mergelės Marijos Gimimo bažnyčia. Keturvalakių koplyčia, pastatyta 1861 m. Klebonijos svirnas, pastatytas 1848 m. Prie bažnyčios yra paminklas žuvusiems Keturvalakių krašto partizanams, 2005 m. Keturvalakių dvaras.